wickkiey/tamil-wikipedia-chunked huggingface dataset:
# ஆர். ராசலட்சுமி

## சொந்த வாழ்க்கை

ராசலட்சுமி சி. வி. ராமகிருட்டிணனை மணந்தார். இவர்களுக்கு இரண்டு குழந்தைகள் பிறந்தனர். கட்டுமான உயிரியல் துறையில் நோபல் பரிசு பெற்ற வெங்கடராமன் ராமகிருட்டிணன் மற்றும் கேம்பிரிட்சுப் பல்கலைக்கழகத்தின் நுண்ணுயிரியலாளர் இலலிதா ராமகிருட்டிணன் ஆகிய இருவரும் இவ்விரு குழந்தைகளாவர். .
# நெஃப் ஐசோசயனைடு வினை

**நெஃப் ஐசோசயனைடு வினை** (*Nef isocyanide reaction*) என்பது ஐசோசயனைடுகள் மற்றும் அசைல் குளோரைடுகள் இடையே நிகழும் கூட்டுவினைகளைக் குறிக்கும். இவ்வினையில் விளைபொருளாக இமிடோயில் குளோரைடு வகை விளைபொருள்கள் உருவாகின்றன. யான் அல்ரிச் நெஃப் இச்செயல்முறையை முதன் முதலில் கண்டறிந்தார். இவரால் கண்டுபிடிக்கப்பட்டு நன்கு அறியப்பட்ட நெஃப் வினை அல்லது நெஃ தொகுப்பு வினையிலிருந்து இவ்வினை வேறுபட்டதாகும்.  
இமிடோயில் குளோரைடை நீராற்பகுப்பு வினைக்கு உட்படுத்தி அமைடு தயாரிக்க அல்லது வெள்ளி உப்புகளுடன் ஆலைடு ஈர்த்தலுக்கு உட்பட்டு ஓர் அசைல் நைட்ரிலியம் இடைநிலையை உருவாக்க இயலும்.
கோட்பாட்டு ஆய்வுகளில் இவ்வினை சிறிதளவு விரும்பப்படுகிறது. கார்பனைல் கூட்டு வினைகள் நிகழ நான்முக இடைநிலைகள் தோன்றும் என்ற கோட்பாட்டிற்கு ஆட்படாமல் வினைபடு பொருள்களின் கூடுதலானது ஒரே படிநிலையில் நிகழ்கிறது என அடர்த்தி வினை கோட்பாடு தெரிவிக்கிறது.
# அப்புசாமி (கற்பனைக் கதைமாந்தர்)

**அப்புசாமி** (appusaamy) எழுத்தாளர் பாக்கியம் ராமசாமியால் எழுதப்பட்ட புதினங்களிலும் சிறுகதைகளிலும் வரும் முக்கிய நகைச்சுவைக் கதாபாத்திரத்தின் பெயர் ஆகும். முதன்முதலாக 1963 ஆம் ஆண்டு குமுதம் இதழில் வெளிவந்த சிறுகதைகளில் இக்கதாபாத்திரம் அறிமுகப்படுத்தப்பட்டுள்ளது. கடந்த நான்கு தலைமுறைகளாக பல்வேறு கதைகளிலும் தொலைக்காட்சி தொடர்களிலும் மற்றும் நாடகங்களிலும் அப்புசாமி என்ற இக்கதாபாத்திரம் பயன்படுத்தப்பட்டுள்ளது. சென்னையில் உள்ள ஒரு நகைச்சுவை மன்றத்திற்கு இக்கதாபாத்திரத்தின் முக்கியத்துவத்தை விளக்கும் வகையிலும் இத்தொடர் கதைகளை ஊக்குவிக்கும் வகையிலும் "அப்புசாமி சீதாப்பாட்டி நகைச்சுவை மன்றம்" என்று பெயரிடப்பட்டுள்ளது.
# அப்புசாமி (கற்பனைக் கதைமாந்தர்)

## பாக்கியம் ராமசாமி

எழுத்தாளர் ஜ. ரா. சுந்தரேசன் (செப்டம்பர் 1, 1930 to டிசம்பர் 8, 2017) அவர்களின் புனைபெயர் பாக்கியம் ராமசாமி ஆகும்.. தமிழகத்தில் சேலம் மாவட்டத்திலுள்ள ஜலகண்டபுரம் என்ற ஊரில் இவர் பிறந்தார் இவரது தாயார் பெயரான பாக்கியம் மற்றும் தந்தையின் பெயரான ராமசாமி இரண்டையும் இணைத்து இந்த புனைப் பெயரான "பாக்கியம் ராமசாமி" என்பதை சூட்டிக்கொண்டார். 1963ம் ஆண்டு குமுதம் வார இதழில் "அப்புசாமியும் ஆப்பிரிக்க அழகியும்" என்ற கதையின் மூலம் அப்புசாமி என்ற கதாபாத்திரத்தை தமிழ்ச் சிறுகதை உலகில் நகைச்சுவை கதாபாத்திரமாக அறிமுகப்படுத்தியுள்ளார். அதுமுதல் எண்ணற்ற நாவல்களையும் நாடகங்களையும் சிறுகதைகளையும் அப்புசாமி, சீதாப்பாட்டி போன்ற அதே கதாபாத்திரங்களை உபயோகப்படுத்தி எழுதியுள்ளார். யோகேஷ், வனமாலி, செல்வமணி, மிருணாளினி, ஜ்வாலாமாலினி போன்ற பல்வேறு புனைபெயர்களில் பயன்படுத்தியும் பல சிறுகதைகளை எழுதியுள்ளார்.குமுதம் வார இதழில் எழுத்தாளராக பணியாற்றிய இவர் 1990ஆம் ஆண்டு அதே இதழில் இணை ஆசிரியராக பணிபுரிந்து ஓய்வு பெற்றார்.
# அப்புசாமி (கற்பனைக் கதைமாந்தர்)

## புத்தகங்கள்

இதுவரை 30-க்கும் மேற்பட்ட புதினங்கள் மற்றும் குறுநாவல்கள் அப்புசாமி கதாபாத்திரத்தை மையமாகக் கொண்டு வெளியிடப்பட்டுள்ளது. இவற்றில் பெரும்பான்மையானவை குமுதம் வார இதழில் தொடராக வெளிவந்து பின்னர் புத்தகங்களாக வெளியிடப்பட்டுள்ளது ஓவியர் ஜெயராஜ் இக்கதாபாத்திரத்திற்கு ஓவியம் வரைந்துள்ளார்.  
- "அப்புசாமியும் ஆப்பிரிக்க அழகியும்"
- "1001 அப்புசாமி இரவுகள்"
- "மாணவர் தலைவர் அப்புசாமி"
- "அப்புசாமியும் அற்புத விளக்கும்"
- "பாமர கீதை"
- "சுண்டைக்காய் சித்தர் அப்புசாமி"
- "அப்புசாமி படம் எடுக்கிறார்"
- "பீரோவின் பின்னால்"
- "ஆகஸ்ட் தியாகி அப்புசாமி"
- "சீதாப்பாட்டியின் சபதம்"
- "வீரப்பன் காட்டில் அப்புசாமி"
- "ஆகாசவாணியில் அப்புசாமி"
- "அப்புசாமி டைவர்ஸ் கேட்கிறார்"
- "கம் ஆன் அப்புசாமி கம் ஆன்"
- " மனித வெடிகுண்டு அப்புசாமி"
- "அப்புசாமியின் கலர் டிவி"
- "அப்புசாமியும் ஹிப்னாடிச பூனையும்"
- "அப்புசாமியும் அழகிப் போட்டியும்"
- "அப்புசாமியின் தாலி பாக்கியம்"
- "அப்புசாமியும் பாரதி நாற்காலியும்"
# முரட்டு காளை (2012 திரைப்படம்)

**முரட்டு காளை** 2012 (murattukaalai 2012) இல் வெளிவந்த தமிழ் திரைப்படமாகும். கே. செல்வ பாரதி இத்திரைப்படத்தை இயக்கியிருந்தார். இத்திரைப்படம் 1980 ல் அதே பெயரில் வெளியான திரைப்படத்தின் மீள்உருவாக்கம் ஆகும். இத்திரைப்படத்தில் முன்னணி கதாபாத்திரங்களில் சுந்தர் சி. மற்றும் சினேகா ஆகியோர் நடித்திருந்தனர். மேலும் சூன் 15, 2012 ல் வெளியிடப்பட்டுள்ளது. வர்த்தக ரீதியில் தோல்விப் படமாக அமைந்தது மேலும் இத்திரைப்படம் இந்தி மொழியில் "ரிட்டன் ஒவ் ஜோசிலை" எனும் பெயரில் மொழியாக்கம் செய்து வெளியிடப்பட்டமை குறிப்பிடத்தக்கது.
# முரட்டு காளை (2012 திரைப்படம்)

## கதைச்சுருக்கம்

காளையன் ஓர் சாதாரண மனிதன். ஜல்லிக்கட்டில் பங்கு பற்றி காளைகளை அடகுவது அவனுடைய தொழிலாகும். இவர்களுடைய எதிரி அயலூர் ஜமீன்தாரான வரதராஜன் (சுமன்) என்பவராவார். ஜமின்டார் ஒரு ஊதாரித்தனமான வாழ்வை வாழ்ந்ததுடன். அவர் திருநங்கையான சரோஜாவுடன் (விவேக்) நெருங்கி பழகிவந்தார். வரதராஜனின் தங்கையான பிரியா (சிந்து தொலானி) காளையன் ஓர் ஐல்லிக்கட்டு போட்டியில் பங்கு பற்றி வெற்றியடைந்ததை பார்த்து ஒரு முகமாக காதலித்து வந்தாள். வரதராஜன் தனது தங்கையான பிரியாவை காளையனுக்கு திருமணம் செய்து வைக்க தீர்மானித்தான். அத்தோடு தமது நிலத்தின் ஒரு பகுதியையும் வழங்க தீர்மானித்தான். ஆனால் பிரியா தனது சகோதரர்களை தம்மிடம் இருந்து பிரிக்கத்தான் வருகிறாள் என்பதை அறிந்த காளையன் அவளை திருமணம் செய்ய மறுக்கிறான். பின்னர் புவனா மீது ஆசைகொள்ள படத்தின் மீதிக்கதை அவர்களுக்கு இடையே நடக்கும் காதலையும் அடிப்படையாக கொண்டிருந்தது.
# முரட்டு காளை (2012 திரைப்படம்)

## நடிகர்கள்

- சுந்தர். சி - காளையன்
- சினேகா - புவனா
- சிந்து தொலானி - பிரியா
- சுமன் - வரதராஜன்
- விவேக் - சரோஜா / சாமி
- மீனால் - சரோஜாவின் பணிப்பெண்
- பெரிய கறுப்பு தேவர் - சரோஜாவின் பாட்டன்
- ஸ்ரன்ட் சில்வா - சுருளி
- தேவா
- விச்சு விஸ்வநாத்
- லொள்ளு சபா ஜீவா
# முரட்டு காளை (2012 திரைப்படம்)

## இசை

ஸ்ரீகாந்த் தேவா இத்திரைப்படத்திற்கு இசையமைத்திருந்தார். கே. செல்வ பாரதி இத்திரைப்படத்திற்குரிய பாடல்வர்களை எழுதியிருந்தார்.
# சச்சினி ரணசிங்க

**சச்சினி ரணசிங்க** (பிறப்பு 1994) இலங்கை<nowiki/>யை சேர்ந்த சதுரங்க விளையாட்டு வீராங்கனை ஆவார்.2011 ஆம் ஆண்டில் பெண் சர்வதேச மாஸ்டர் பட்டத்தை வென்றார். நான்கு தடவைகள் இலங்கை பெண்கள் சதுரங்க சாம்பியன்சிப் வென்றுள்ளார். (2009,2011, 2012, 2013)
# சச்சினி ரணசிங்க

## வாழ்க்கை

இவர் அபுதாபியில் பிறந்தார். சச்சினிக்கு சதுரங்க விளையாட்டை அவரது சகோதரர் சகன் ரணசிங்க அறிமுகப்படுத்தினார்.  
சச்சினி இலங்கையில் அமைந்துள்ள உருசிய மையத்தில் அனத்தோலி கார்ப்போவ் சதுரங்க சங்கத்தில் சேர்ந்து விளையாட ஆரம்பித்தார். பல புகழ்பெற்ற சதுரங்க பயிற்சியாளர்களின் கீழ் பயிற்சி பெற்றுள்ளார். தற்சமயம் ரஞ்சித் பெர்னாந்து என்ற பயிற்சியாளரிடம் பயிற்சி பெறுகின்றார்.  
சச்சினி தொலைக்காட்சி விளம்பரங்களில் நடித்துள்ளார். இலங்கை ஆக்னே விளம்பர தூதராகவும் பணி புரிந்துள்ளார்.  
இவர் சிறுவர்களுக்கு சதுரங்க விளையாட்டின் மீது ஆர்வத்தை ஏற்படுத்துவதற்காக ‘தும்முல மற்றும் அவரது விசித்திரமான ராணுவம்’ என்ற புத்தகத்தை எழுதியுள்ளார்.
# சச்சினி ரணசிங்க

## சாம்பியன்சிப்

இவர் 2009, 2011, 2012, 2013 ஆகிய ஆண்டுகளில் இலங்கை பெண்கள் சதுரங்க வாகையாளராக வெற்றி பெற்றார். 2011 ஆசிய வலய பெண்கள் சதுரங்க வாகையாளராக வென்று பெண்கள் உலக வாகையாளர் போட்டிக்குத் தகுதி பெற்றார்.  
2012ல் உருசியாவில் கான்டி-மன்சியஸ்க் என்ற இடத்தில் நடைபெற்ற உலக சதுரங்க வாகையாளர் போட்டியின் முதல் சுற்றில் சீனாவை சேர்ந்த ஹூ யிபானிடம் தோற்றார்.  
சச்சினி இலங்கையில் பெண்கள் சதுரங்க ஒலிம்பியாடில் மூன்று தடவைகள் பங்குபற்றியுள்ளார். 2008-2009, 2016 ஆகிய ஆண்டுகளில் நடைபெற்ற பெண்கள் ஆசிய அணி சதுரங்கப் போட்டிகளிலும் விளையாடியுள்ளார்.
# நிரந்தரத் தீர்வு

**நிரந்தரத் தீர்வு, வங்காளம்** (**Permanent Settlement** or **Permanent Settlement of Bengal**) என்பது, வங்காள நிலப்பகுதியிலிருந்து வசூலிக்கப்படும் வேளாண்மை நிலவரி வருவாய்களை, பிரித்தானிய கிழக்கிந்திய நிறுவனம் மற்றும் ஜமீந்தார்கள் எவ்வாறு தங்களுக்குள் எவ்வாறு பங்கிட்டுக்கொள்ள வேண்டும் என இருதரப்பும் செய்து கொண்ட நிரந்தத்தீர்வுக்கான ஒப்பந்தம் ஆகும்.  
1793-இல் வங்காள ஆளுநர் காரன்வாலிஸ் தயாரித்த காரன்வாலிஸ் சட்டத்தொகுப்பின்படி இந்த நிரந்தரத் தீர்வு ஒப்பந்தம் தயாரிக்கப்பட்டது. காரன்வாலிஸ் வகுத்த சட்டத்தொகுப்பின் படி, கிழக்கிந்தியக் கம்பெனியின் ஊழியர்கள் வருவாய்த் துறை, வணிகத்துறை மற்றும் நீதித்துறை என மூன்று துறைகளின் கீழ் இயங்கினர்.
விவசாயிகளிடமிருந்து, கிழக்கிந்தியக் கம்பெனிக்கு ஆதரவான நிலவுடமையாளர்களான ஜமீந்தார்கள் மூலம் நில வருவாயை, கிழக்கிந்தியக் கம்பெனியின் வருவாய்த்துறையினர் வசூலித்தனர்.  
நிரந்தரத்தீர்வு முதன்முதலில் வங்காளம் மற்றும் பிகார் பகுதிகளில் நடைமுறைக்குக் கொண்டு வரப்பட்டது. பின்னர் அப்போதைய சென்னை மாவட்டத்திலும்; வாரணாசி மாவட்டத்திலும் அறிமுகப்படுத்தப்பட்டது. பின்னர் இந்த நிரந்தரத் தீர்வுத் திட்டம் வட இந்தியாவில் முழுமையாக 1 மே 1793-இல் நடைமுறைக்கு கொண்டு வரப்பட்டது.  
1833-இல் செயிண்ட் ஹெலினா சட்டம் நிறைவேற்றப்பட்ட பின், நிரந்தரத்தீர்வு முறை நீக்கப்பட்டு, ரயத்துவாரி முறை மற்றும் மகால் வாரி முறைகள் மூலம், நிலவரியை விவசாயிகளிடமிருந்து நேரடியாக கிழக்கிந்தியக் கம்பெனியர் வசூலித்தனர். இதனால் ஜமீந்தார்கள் நிலவரி வசூலிக்கும் முறை ஒழிக்கப்பட்டது.
# நிரந்தரத் தீர்வு

## இதனையும் காண்க

- இந்தியாவில் கம்பெனி ஆட்சி
# சந்தோஷ் நாராயணன் (ஓவியர்)

**சந்தோஷ் நாராயணன்** என்பவர் தமிழக ஓவியர்களுள் ஒருவர். இவர் கலைடாஸ்கோப், அஞ்ஞான சிறுகதைகள் என இரு நூல்களை எழுதியுள்ளார். இவர் புத்தக அட்டை வடிவமைப்பு, மினிமலிச ஓவியங்கள் போன்றவைகளுக்காக அறியப்படுகிறார்.  
இவர் சென்னை அரசு கவின் கலை ஓவியக்கல்லூரியில் படித்தார். சந்தோஷ் நாராயணனின் முதல் அட்டைப்படம் காலச்சுவடு பதிப்பகம் வெளியிட்ட சுந்தர ராமசாமியின் புதியபதிப்பாகும்.
# சந்தோஷ் நாராயணன் (ஓவியர்)

## சச்சின் ஓவியம்

இவர் மட்டைப்பந்து வீரர் சச்சினின் 100 செஞ்சுரிகளைக் கொண்டு ஓவியம் வரைந்தார்.
அதில் ஒவ்வொரு செஞ்சுரிகளைப் பற்றிய தகவல்கள் இருந்தன. இந்த ஓவியம் ஸ்போர்ட் ஸ்டார் பத்திரிகையின் ஆசிரியரால் சச்சினுக்கு பரிசாக வழங்கப்பட்டது.
# சந்தோஷ் நாராயணன் (ஓவியர்)

## விருதுகள்

2018 க்கான ஆனந்தவிகடன் டாப்10 இளைஞர் விருது
# சந்தோஷ் நாராயணன் (ஓவியர்)

## இவற்றையும் காண்க

- தஞ்சாவூர் ஓவியப் பாணி
- நீர்வர்ணம்
- ஓவியத்தின் வரலாறு
- இந்துக்களின் ஓவியக் கலை மரபு
- சித்தன்னவாசல்
# உஷா மங்கேஷ்கர்

**உஷா மங்கேஷ்கர்** (Usha Mangeshkar)(, ) இந்தியப் பாடகி. இவர் பல பாடல்களை இந்திய மொழிகளான இந்தி, வங்காளம், மராத்தி, கன்னடம், நேபாளம், போஜ்பூரி, குஜராத் மற்றும் அஸ்ஸாம் மொழியில் பாடியுள்ளார்.
# உஷா மங்கேஷ்கர்

## வாழ்க்கைக் குறிப்பு

இவர் பண்டிட்தீனாநாத் மங்கேஷ்கர் - ஷெவந்தி (சுதாமதி) தம்பதியின் இரண்டாவது மகளாவார். லதா மங்கேஷ்கர், ஆஷா போஸ்லே மற்றும் மீனா கடீகருக்கு இளைய சகோதரியாவார். பிரபல இசை இயக்குநர் ஹிருதய்நாத் மங்கேஷ்கர் இவரது சகோதரன். குறைந்த செலவில் தயாரிக்கப்பட்ட "ஜெய் சந்தோஷி மா" என்னும் திரைப்படத்தில் பக்தி பாடல்களைப் பாடியதின் மூலமாக பிரபலமடைந்தார். அப் படத்தில் பாடிய "மைன் டு ஆர்தி" பாடலுக்காக பிலிம்பேர் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.
# உஷா மங்கேஷ்கர்

## தொழில்

உஷா மங்கேஷ்கர், ஓவியம் வரைவதில் ஈடுபாடு உடையவர். இவர் "பிஞ்ஞாரா" மராத்தி மொழியில் வெளிவந்த திரைப்படத்தில் "முங்லா" எனத் தொடங்கும் பாடல் மூலம் அறியப்படுகிறார். "பூல்வந்தி" என்கிற தொலைக்காட்சித் தொடரை தயாரித்துள்ளார்.
# உஷா மங்கேஷ்கர்

## விருதுகள் மற்றும் பரிந்துரைகள்

சிறந்த பெண் பின்னணிப் பாடகி விருது பிஎஃப்ஜேஏ விருதுகள் "ஜெய் சந்தோஷி மா" (1975) படத்தில் பாடியதற்காக இவருக்கு கிடைத்தது.
மைன் டு ஆர்தி" என்ற பாடலுக்காக பிலிம்ஃபேர் விருதுக்கு(1975) பரிந்துரை செய்யப்பட்டார்.
"இங்கார்" (1978) திரைப்படத்தில் இவர் பாடிய "மங்டா ஹை டொ ஆஜா" எனத் தொடங்கும் பாடலுக்கு பிலிம்ஃபேரின் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.
1980இல் வெளிவந்த (இக்ரார்) இந்தி திரைப்படத்தில் "ஹம்சே நாசர் டு மிலாஒ" எனத் தொடங்கும் பாடலைப் பாடியதற்காக பிலிம்ஃபேரின் சிறந்த பெண் பின்னணிப் பாடகி விருதிற்கு பரிந்துரை செய்யப்பட்டார்.
# உஷா மங்கேஷ்கர்

## பிரபலமான பாடல்கள்

- "பாபி ஆயி படி தூம் தாம் சே மேரி பாபி ஆயி" - "சுபா கா டாரா* (1952)*
- "மைன் டு ஆர்தி உடரூன்" - *ஜெய் சந்தோஷி மா* (1975)
- "அப்லம் சப்லம்" - *ஆசாத்* (1955)
- யாரிவ நன் மன", கன்னட மொழி பாடல் - கிரந்திவீர சங்கொலி ராயண்ணா (1967)
- கட்டா மீடா" - *கட்டா மீடா* (1978)
- சுல்தானா சுல்தானா" - *டரானா* (1979)
- கோரோ கி னா காலோன் கி" - *டிஸ்கோ டான்சர்* (1981)
- கஹெ டரசயெ ஜயரா" - சித்திரலேகா* (1964), ஆஷா போஸ்லே யுடன் இணைந்து பாடியுள்ளார்.*
- முங்லா" - *இங்கார்* (1978)
- பக்டோ, பக்டோ, பக்டோ" - 'நசீப்* (1980)*
- ரங் ஜமகெ ஜாயேங்கே"- *நசீப்* (1980)
- சாரே நியாம் டொட் டு" - *குப்சூரத்* (1980)
- முஜே ப்யார் கா டோஃபா டேகே" - *காலா பத்தர்* (1979)
- ஓ சலி சலி கைசி ஹவா யெ சலி" - *பிளஃப் மாஸ்டர்* (1964)
- சோனா-னொ சூரஜ் உக்யொ - "நூரனி செஹரா
- ஆவோ ஆவோ மோமினொ சகு ஆவோரே" - *நூரனி செஹரா*  
மராத்தி மொழியில் வெளியான "பிஞ்ஞாரா" படத்தில் இவர் பாடிய "தகல லக்லி கலா", மற்றும் "தும் ஹவார் கேலி மி மர்ஜி பகர்" பாடல்கள் புகழ் பெற்றவை. .
# பத்மினி கோலாபுரே

**பத்மினி கோலாபுரெ** (Padmini Kolhapure) (பிறப்பு நவம்பர் 1,1965) இவர் இந்திய நடிகை மற்றும் பாடகி ஆவார். இந்தித் திரைப்படங்களின் மூலம் அறிமுகமானார். இவர் மூன்று முறை பிலிம்ஃபேர் விருது வாங்கியுள்ளார். 1980 களில் பரவலாக பிரபலமாக இருந்தார். தனது 15வது வயதில் பிலிம்ஃபேர் சிறந்த துணைநடிகைக்கான விருதை *இன்சாஃப் கா டாரஜ்* (1981) என்ற இந்தித் திரைப்படத்தில் நடித்ததற்காகப் பெற்றுள்ளார்.17வது வயதில் "ப்ரேம் ரோக்"(1983) படத்தில் நடித்ததற்காக பிலிம்ஃபேரின் சிறந்த நடிகைக்கான விருதினைப் பெற்றுள்ளார். இப்பிரிவுகளில் சிறிய வயதில் விருது பெற்றுள்ளவர்களில் இரண்டாவதாக உள்ளார்.
# பத்மினி கோலாபுரே

## இளமைப் பருவம்

பத்மினி கோலாபுரே பண்டரிநாத் கோலாபுரே - நிருபமா கோலாபுரே தம்பதியருக்கு இரண்டாவது மகளாகப் பிறந்தார். இவரது தந்தை இசை அமைப்பாளர். இவரது மூத்த சகோதரி ஷிவாங்கி கபூர், முன்னாள் நடிகை, நடிகர் சக்தி கபூரின் மனைவி, நடிகை ஷ்ரத்தா கபூர் மற்றும் நடிகர் சித்தார்த் கபூரின் அன்னையுமாவார். இவரது தங்கை நடிகை தேஜஸ்வினி கோலாபுரே.. கோலாப்பூர்லிருந்து வந்ததால் இந்த குடும்பத்தினர் கோலாபுரே என்னும் பெயரைப் பெற்றனர். பத்மினியின் தாய் நிருபமா கோலாபுரே கர்நாடகம் மாநிலத்தில் மங்களூரில் கொங்கணி மொழி பேசும் பிராமண வகுப்பைச் சார்ந்தவர். பத்மினியின் தந்தை பண்டரிநாத் கோலாபுரே திறமையான பாடகர் மற்றும் வீணை வாத்தியக் கலைஞர். இவரது தந்தை பண்டிட் கிருஷ்ணாராவ் கோலாபுரே, பல்வந்த் நாடக சங்கத்தில் தீனாநாத் மங்கேஷ்கருக்கு பங்குதாரராகவும், நாட்டிய சங்கீதத்திற்கு பிரதிநிதியாகவும், பரோடாவிலுள்ள பரோடா தர்பாரின் ஆதரவாளராகவும் இருந்தார். பண்டரிநாத்தின் தாய் தீனாநாத் மங்கேஷ்கரின் உறவினர் ஆவார். ஆகையால் பத்மினி புகழ் பெற்ற பாடகர்களான லதா மங்கேஷ்கர் மற்றும் ஆஷா போஸ்லேக்கு உறவினராகிறார்.. "ஐசா ப்யார் கஹான்" படத்தில் நடிக்கும் போது பத்மினி பிரதீப்பைச் சந்தித்தார். அப்படத்தின் தயாரிப்பாளராக இருந்த பிரதீப்பை காதலித்து 1986இல் திருமணம் செய்து கொண்டார். இவர்களுக்கு பிரியங்க் சர்மா என்கிற மகன் இருக்கிறார். . பத்மினியும் பிரதீப்பும் தங்களது 31வது திருமண நாளை சமீபத்தில் கொண்டாடினர்.
# பத்மினி கோலாபுரே

## தொழில்

பத்மினி தனது சகோதரி ஷிவாங்கியுடன் இணைந்து,"யாதோன் கி பாரத்", "கிதாப்", மற்றும் "துஷ்மன் தோஸ்த்" போன்ற படங்களில் குழுவில் பாடியுள்ளார். இவரது படங்களான "விதாதா", "சாட் சஹேலியன்", "ஹம் இந்தசார் கரேங்கெ" மற்றும் "சடக் சாப்" (கிஷோர் குமாருடன் இணைந்து) போன்றவற்றில் பாடல்களைப் பாடியுள்ளார். "மியூசிக் லவ்வர்ஸ்" என்ற பெயரில் பப்பி லஹரியுடன் சேர்ந்து இசைத்தட்டுகள் வெளியிட்டுள்ளார். 1986இல் பப்பி லஹரி குழுவுடன் இலண்டன் சென்று ராயல் ஆல்பெர்ட் ஹால், இலண்டன் கவுன்சிலில் பாடியுள்ளார்.  
ஆஷா போஸ்லே, பத்மினியைப் பற்றி நடிகர் தேவ் ஆனந்த்திடம் பரிந்துரை செய்தார். தேவ் ஆனந்த் "இஷ்க் இஷ்க் இஷ்க்" (1975) என்கிற படத்தில் வாய்ப்புக் கொடுத்தார். அதைத் தொடர்ந்து,"டிரீம் கேர்ள்"(1978), "ஜிந்தகி(1976)",மற்றும் "சாஜன் பினா சுஹாகன்" படங்களில் நடித்தார். 1980இல் வெளிவந்த "கஹராயீ" திரைப்படத்தில் பள்ளி மாணவியாக சிறப்பாக நடித்துள்ளார். ராஜ் கபூரின் "சத்யம் சிவம் சுந்தரம்"(1977) படத்தில் சிறந்த குழந்தை நட்சத்திரமாக இவரது நடிப்பு பேசப்பட்டது.
# பத்மினி கோலாபுரே

## தொலைக்காட்சி

பல்லவி சுரேஷ் மோடியாக *ஏக் நயி பிசான்* (சூன் 2014&nbsp;– ஆகஸ்டு 2014) சோனி டிவி
# பத்மினி கோலாபுரே

## பிற விருதுகள்

2003 கலாகர் விருது
2006 சிறந்த நடிகைக்கான விருது " சிம்நீ பாக்ரே'' (மராத்தி)
# அ. முத்துக்கிருஷ்ணன்

**அ. முத்துக்கிருஷ்ணன்** (*A. Muthukrishnan*) தமிழக எழுத்தாளரும் சமூக செயற்பாட்டாளரும் ஆவார். இவர் 1973-ஆம் ஆண்டு மதுரையில் பிறந்தார். தென்னிந்தியாவின் மதுரை மாவட்டத்தில் பிறந்த இவர் தனது இளம் பருவம் வரை கோவா, ஐதராபாத்து, மும்பை நகரங்களில் வசித்தார். 1986-இல் மதுரைக்கு பயணமானது இவரது குடும்பம். அக்காலகட்டத்தில் மதுரையில் அவர் படித்த துறையில் வேலை வாய்ப்புகள் இல்லாததால் மதுரையில் வேறு துறைகள் சார்ந்த வேலைகளை பார்க்கத் தொடங்கினார். இதன் பின்னர் சொந்தமாகப் சிறு குறு தொழில் முயற்சிகளில் ஈடுபட்டார்.
# அ. முத்துக்கிருஷ்ணன்

## படிப்பு

1988ஆம் ஆண்டு பள்ளி படிப்பை முடித்த முத்துக்கிருஷ்ணன் மின்னணுவியல் மற்றும் தொலைத்தொடர்பில் 1991ஆம் ஆண்டு இளநிலை படிப்பினை முடித்தார். பல்வேறு தொழில்கள் மற்றும் வேலை பார்த்த முத்துகிருஷ்ணன், இளம்வயதில் பிற மாநிலங்களிலேயே பள்ளிப் படிப்பை பயின்றதால் 1993ஆம் ஆண்டுதான் தமிழைக் கற்றார். சாதி, தீண்டாமை, விளிம்புநிலை மக்கள், சூழலியல், சிறுபான்மையினர் மீதான தாக்குதல்கள் மற்றும் பொதுவாகவே இந்த சமூகத்தில் கடும் பாதிப்புகளுக்கு உள்ளான மக்கள் நோக்கி பயணப்பட்டார். உலகமயம், பொருளாதாரம், மனித உரிமைகள் எனஇன்னும் தன் படைப்பு வெளியை விரிவாக்கினார். எழுத்தோடு நில்லாமல் தனது சமூக செயற்பாடுகளையும் தொடர்ந்தார்.
# அ. முத்துக்கிருஷ்ணன்

## சமூக செயற்பாடுகள்

தமிழைக் கற்பதற்காகப் பல்வேறு எழுத்தாளர்களைச் சந்தித்த முத்துகிருஷ்ணன் அதன் தொடர்ச்சியாகப் பல்வேறு இடதுசாரிகள் மற்றும் சுற்றுச்சூழலியல் அறிஞர்களைச் சந்தித்து பல்வேறு மக்கள் பிரச்சினைகளை அறிந்து கொண்டார். உலக அளவில் பல்வேறு மாநாடுகள் மற்றும் கருத்தரங்கங்களில் கலந்து கொண்டதன் மூலம் தமிழ் செயல்பாடுகளைத் தொடர்ந்து செய்து தொடர்ந்து வருகிறார் தமிழ் நாளிதழ்களிலும் மாதாந்திர இதழ்களிலும் வார இதழ்களிலும் கிட்டத்தட்ட 300-க்கும் மேற்பட்ட சுற்றுச்சூழல், தீண்டாமை, அரசியல், விளிம்புநிலை மக்கள், வாழ்வியல் போன்ற பல்வேறு தலைப்புகளில் கட்டுரைகள் எழுதியுள்ளார். இந்தியாவில் பெரு நிறுவனங்களால் எங்கெல்லாம் மக்கள் சுரண்டப்படுகிறார்களோ பாதிக்கப்படுகிறார்களோ அங்கே எல்லாம் சென்று உண்மை நிலையை அறிந்து கட்டுரைகள் எழுதியுள்ளார். கோத்ரா ரயில் எரிப்பு சம்பந்தமாக குஜராத் மாநிலத்திற்கும் விதர்பா விவசாயிகளின் தற்கொலை பற்றி அறிய மகாராஷ்டிரா மாநிலத்திற்கும் ஸ்டெயின்ஸ் பாதிரியார் எரித்துக் கொன்றது தொடர்பாக அறிய காந்தமால் நகரத்திற்கும் போஸ்கோ திட்டத்தைப் பற்றி அறிய ஒடிசா மாநிலத்திற்கும் சென்று அங்குள்ள உண்மை நிலையை அனைத்து மக்களும் தெரிந்து கொள்வதற்காக நேரில் கள ஆய்வு செய்து பல கட்டுரைகள் எழுதியுள்ளார்.  
பல்வேறு மக்கள் பிரச்சினைகளுக்காக ஏற்படுத்தப்படும் உண்மை கண்டறியும் குழுவில் ஒரு உறுப்பினராக பல பகுதிகளுக்கும் சென்று கள ஆய்வு செய்துள்ளார். எட்டு நாடுகளின் வழியே 10000 கி.மி தரை வழியே பயணித்து பாலஸ்தீனத்தின் காசா பகுதிக்கு சென்ற சர்வதேச குழுவில் இடம் பெற்றவர். ஜோர்தானில் நிகழ்ந்த பாலஸ்தீன நிலமீட்பு போராட்டத்தில் பங்கு கொண்டவர். குஜராத் இனப்படுகொலை குறித்த தெகல்கா ஆவணங்களை முதலாவதாக தமிழில் தந்தவர்.
# அ. முத்துக்கிருஷ்ணன்

## மொழிபெயர்ப்பு நூல்கள்

இந்திய எழுத்தாளர் அருந்ததி ராய் எழுதிய "அப்சலைத் தூக்கிலிடாதே" மற்றும் "தோழர்களுடன் ஒரு பயணம்" என்ற இரு நூல்களையும் "குஜராத் 2002 இனப்படுகொலை", "அமைதிக்காகப் போராடுவோம்", "மதவெறி" மற்றும் “குரலின் வலிமை” நூல்களையும் தமிழில் மொழிபெயர்துள்ளார். புரட்சியாளர் சே குவாரா பற்றிய ஆவணப்படத்தை 2002 ஆம் ஆண்டு இயக்கி வெளியிட்டதன் மூலம் தமிழ் இலக்கிய உலகின் கவனத்தை பரவலாக பெற்றுள்ளார். ஸ்டார் விஜய் தொலைகாட்சியின் நீயா நானா மற்றும் புதிய தலைமுறை தொலைக்காட்சியின் புதுப்புது அர்த்தங்கள் போன்ற நிகழ்ச்சிகளில் கலந்துகொன்டு தொலைக்காட்சி ஊடகங்களிலும் சமூகம் சார்ந்த உரையாடல்களில் தொடர்ந்து தன் கருத்துகளைப் பகிர்ந்து வருகிறார்.
# பொய் (திரைப்படம்)

***பொய்*** (*Poi*) கே.பாலசந்தர் இயக்கி தமிழ் மொழியில் 2006இல் வெளிவந்தது. இது அவரது 101வது மற்றும் கடைசிப்படமாகும்.
# பொய் (திரைப்படம்)

## கதைச்சுருக்கம்

நேர்மையான அரசியல்வாதியான வள்ளுவனாரின் ஒரே மகன் கம்பன் தான் செய்யாத ஒரு குற்றத்திற்காக சிறை செல்ல நேர்கிறது. இதை எதிர்கட்சி பயன்படுத்தி அவரை தனது கட்சியில் சேர்த்துக் கொள்கிறது. இது வள்ளுவனாருக்கு இக்கட்டான சூழ்நிலையை ஏற்படுத்துகிறது. ஊடகங்கள் இதை பெரிதுபடுத்துகிறது. கம்பன் இப்பிரச்சனை சரியாகும் வரை நாட்டை விட்டு வெளியேற தீர்மானிக்கிறார். அவரது தாயார் வாசுகி (அனுராதா கிருஷ்ணமூர்த்திக்கு) தகவல் தெரிவித்துவிட்டு, இலங்கையிலுள்ள அவரது பெங்காலி நண்பர் பானர்ஜியுடன் ([படவா கோபி) தங்குகிறார். ஒரு நாள் கடற்கரையில் ஒரு தமிழ் இலக்கிய புத்தகத்தை அவர் கண்டுபிடிக்கிறார். அப்புத்தகம் ஷில்பா (விமலா ராமனுக்கு) சொந்தமானதாகும். இங்கே உண்மையாகவும், கற்பனை பாத்திரங்களாகவும் கதை நகர்கிறது. அந்த கற்பனை கதையில் கம்பனுக்கு தீப்பொறி என்ற தந்தை பாத்திரம் தோன்றி ஷில்பாவை காதலிக்க சொல்கிறது. காதல் மற்றும் திருமணங்கள் பெரும்பாலும் பெண்களின் வாழ்க்கையின் வழியில் வரும் ,போகும் என்று உணர்கிறார். மீதமுள்ள கதை அவரது வாழ்க்கை மற்றும் காதல் இடையே உணர்ச்சி மோதல் பற்றி நகர்கிறது. முடிவில் அந்த கற்பனை கதாபாத்திரம் கடைசியில் பொய் கூறியதாகக் கூறி ஒரு துயரமான முடிவை நோக்கி நகர்கிறது.
# பொய் (திரைப்படம்)

## நடிகர்கள்

கம்பனாக உதய் கிரண்  
ஷில்பாவாக விமலா ராமன்  
ரம்யாவாக கீது மோகன்தாஸ்  
ரோஷனாக ஸ்ரீதர்  
விஷ்ணுவாக ஆதித்யா  
வள்ளுவனராக அவினாஷ்  
*விதி* யாக பிரகாஷ் ராஜ்  
மேனகாவாக ரேணுகா  
பானர்ஜியாக படவா கோபி  
வாசுகியாக அனுராதா கிருஷ்ணமூர்த்தி  
கே.பாலச்சந்தர் (சிறப்புத் தோற்றம்)
# பொய் (திரைப்படம்)

## பாடல்கள்

இப்படத்தின் இசையை வித்தியாசாகர் மேற்கொண்டார்.  
அழகான பொய்களே - ரஞ்சித்  
என்ன தொலைத்தாய் - சித்ரா  
ஹிட்லர் பெண்ணே - சுஜாதா மோகன், திப்பு  
இங்கே இங்கே ஒரு பாட்டு - சங்கர் மகாதேவன்  
அயகுணரே - ஹரிணி, ஸ்ரீராம் பார்த்தசாரதி  
கண்டு பிடித்தேன் - கே. நாராயண்  
கண்ணாமூச்சி - எஸ். பி. பாலசுப்பிரமணியம்  
குட்டி குட்டி கவிதை - ஷாலினி  
லா லா லா - எஸ். பி. பாலசுப்பிரமணியம்
# பொய் (திரைப்படம்)

## தயாரிப்பு

இயக்குநர் கே.பாலச்சந்தர் அவர்களின் 75வது பிறந்த நாளில் வெளிவந்தது. நடிகர்கள் ரஜினி, கமல் ,நடிகை ஜெயஸ்ரீ ஆகியோர் நடிப்பதாக பொய்யான வதந்தி ஒன்று இருந்தது.. தெலுங்கு நடிகர் உதய் கிரண் தமிழ் மொழியில் அறிமுகமானார், மற்றும் ஆஸ்திரேலியாவில் வளர்ந்த விமலா ராமன் கதாநாயகியாக தேர்ந்தெடுக்கப்பட்டார். நல தமயந்தி திரைப்படத்தில் தோன்றிய கீத் மோகன்தாஸ்க்கு இது இரண்டாவது மற்றும் கடைசி திரைப்படமாகும். கே.பாலச்சந்தர் மற்றும் பிரகாஷ் ராஜ் ஆகியோர் இந்த படத்தில் நடித்துள்ளனர்.
# பொய் (திரைப்படம்)

## வெளியீடு

முதலில் 2006 அக்டோபரில் வெளியிட திட்டமிடப்பட்டது.006, விநியோகஸ்தர்கள் திரைப்படம் காலத்திற்கு ஒவ்வாத கதையாக இருப்பதாக உணர்ந்ததால் ஆரம்பத்தில் தயக்கம் காட்டினர், பின்னர், ஆஸ்கார் பிலிம்ஸ் இப்படத்தின் உரிமையை வாங்கியது. இறுதியாக 2006 டிசம்பரில் வெளிவந்தது.
# தேவி செட்டி

**தேவி பிரசாத் செட்டி** (பிறப்பு 8 மே 1953) ஒர் இந்திய இதய அறுவை சிகிச்சையாளரும் தொழில் அதிபரும் ஆவார். நாராயணா ஹெல்த் எனும் 21 மருத்துவமனைகளைக் கொண்ட நிறுவனத்தின் நிறுவனரும் தலைவரும் இவரே. இவர் 15,000-க்கும் மேற்பட்ட இதய அறுவை சிகிச்சைகளைச் செய்துள்ளார். 2004-ஆம் ஆண்டு இந்தியக் குடிமக்களுக்கான நான்காவது உயரிய விருதான பத்மசிறீ விருதும் 2012-இல் மூன்றாவது உயரிய விருதான பத்ம பூசண் விருதும் இவரது எளிய மக்களும் பயன்பெறும் மலிவான மருத்துச்சேவைக்காக வழங்கப்பட்டது.
# உதவிக்கு வரலாமா

***உதவிக்கு வரலாமா* (***Udhavikku Varalaamaa***),** 1998 ஆம் ஆண்டு வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை கோகுல கிருஷ்ணன் இயக்கினார். இத்திரைப்படத்தில் கார்த்திக், தேவயானி, சங்கீதா, அஞ்சு அரவிந்த், ஜனகராஜ், பாண்டியன், வடிவுக்கரசி, மணிவண்ணன், கோவை சரளா, ஜெய்கணேஷ் மற்றும் பலர் நடித்துள்ளனர். 16 ஜனவரி 1998 அன்று வெளியான இப்படத்திற்கு இசை அமைத்தவர் சிற்பி ஆவார். இதுவே கோகுல கிருஷ்ணன் இயக்கிய கடைசி திரைப்படம் ஆகும்.
# உதவிக்கு வரலாமா

## நடிகர்கள்

- கார்த்திக் - முத்துராசு/பிச்சுமணி/ஹுசைன்/பாஸ்டர் ஜேம்ஸ்
- தேவயானி - மைதிலி
- சங்கீதா - ஸ்டெல்லா
- அஞ்சு அரவிந்த் - ஆயிஷா
- ஜனகராஜ் - அண்ணாமலை
- பாண்டியன் - பாலராசு
- வடிவுக்கரசி - முத்துராசுவின் தாய்
- மணிவண்ணன் - மைதிலியின் தந்தை
- கோவை சரளா - மைதிலியின் தாய்
- ஜெய்கணேஷ் - ஆயிஷாவின் தந்தை
- காக்கா ராதாகிருஷ்ணன் - ஹுசைனின் தந்தை
- ஜெ. லலிதா - ஸ்டெல்லாவின் தாய்
- ஷகீலா - கவர்ச்சி நடிகையாக
# உதவிக்கு வரலாமா

## கதைச்சுருக்கம்

முத்துராசுவின் (கார்த்திக் (தமிழ் நடிகர்)) தாயாருக்கு (வடிவுக்கரசி) உடல் நலக்குறைவு ஏற்படுகிறது. அதை சரிசெய்யும் அறுவை சிகிச்சைக்கு முத்துராசுவிடம் போதிய பணம் இல்லை. அதனால் நகரத்திற்கு வந்து தேவையான பணம் ஈட்ட முடிவெடுத்து, தன் நகர நண்பனான அண்ணாமலையிடம் (சனகராஜ்) யோசனை கேட்கிறான். அந்நிலையில், மணிவண்ணன், கோவை சரளா என்ற பிராமண தம்பதியின் வீட்டில் குடி வருவதற்காக தான் ஒரு பிராமணன் என்றும், பெயர் பிச்சுமணி என்றும் பொய்களை சொல்லி குடி புகுகிறான் முத்துராசு. அந்த பிராமண தம்பதியின் மகளான மைதிலியும் பிச்சுமணியும் ஒருவரையொருவர் காதலிக்கிறார்கள். தாவூத் (ஜெய்கணேஷ்) என்ற முஸ்லிமிடம், வேலையில் சேருவதற்காக தான் ஒரு முஸ்லீம் என்றும், பெயர் ஹுசைன் என்றும் பொய்களை சொல்லி வேலையில் சேருகிறான். அந்த அலுவலகத்தில் வேலை செய்யும் பெண் ஹுசைனை காதல் செய்கிறாள்.  
இந்த ஆள்மாறாட்ட செயல்களால் பல புதிய சிக்கல்கள் ஏற்பட்டு, வேறு ஒரு சூழ்நிலையில் தான் ஒரு கிறிஸ்டின் பாதிரியார் ஜேம்ஸ் என்று பொய் சொல்லி மேலும் ஒரு ஆள்மாறாட்டம் செய்யவேண்டிய சூழல் முத்துராசுவிற்கு ஏற்படுகிறது. பிறகு, ஸ்டெல்லா என்ற பெண் பாதிரியார் ஜேம்ஸை விரும்புகிறாள். வெகு நாட்கள் ஆகியும் முத்துராசு பணத்துடன் வராததால் அவனது அண்ணன் பால்ராசு (பாண்டியன் (நடிகர்)) அவனை பார்க்க நகரத்திற்கு வருகிறான். இந்த பிரச்சனைகளிலிருந்து எவ்வாறு முத்துராசு தப்பித்தான்? யாரை மணந்தான்? தன் நோயுற்ற தாயை எவ்வாறு காப்பாற்றினான்? போன்ற கேள்விகளுக்கு விடை காணுதலே மீதி கதையாகும்.
# உதவிக்கு வரலாமா

## இசை

இத்திரைப்படத்தின் இசையமைப்பாளர் சிற்பி ஆவார். இப்படத்தின் 5 பாடல்களையும் எழுதியவர் பழனி பாரதி.
| 1 | தொட்டு தொட்டு | மனோ, ஸ்வர்ணலதா | 04:23 |  |
| --- | --- | --- | --- | --- |
| 2 | என்னோடு ஏதோ | மனோ, சுஜாதா | 04:06 |  |
| 3 | சலக்கு சலக்கு | மனோ, ஸ்வர்ணலதா | 04:54 |  |
| 4 | நீதான் நீதான் | தேவா | 04:16 |  |
| 5 | சிங்கப்பூர் | கிருஷ்ண ராஜ், தேவி | 04:00 | } |
# உதவிக்கு வரலாமா

## வரவேற்பு

இந்தோலிங்க்.காம் யின் அரவிந்த், "கதாநாயகன் கார்த்திக் வாயில் இருப்பதை துப்பிவிட்டு வசனத்தை பேசவேண்டும்" என்று விமர்சனம் செய்தார்.  
பாலாஜி பாலசுப்ரமணியம், 1.5/5 என்ற மதிப்பெண்ணை தந்தார்.
# அதிகாரி (திரைப்படம்)

**அதிகாரி** (*Adhikari*) 1991இல் தமிழ் மொழியில் வெளிவந்த அதிரடித் திரைப்படம். இதை இயக்கியவர் பி. வாசு. இப்படத்தில் அருண் பாண்டியன், கௌதமி ஆகியோர் முக்கிய பாத்திரங்களை ஏற்று நடிக்க உடன், ஆனந்த், கவுண்டமணி, செந்தில், சேது விநாயகம், ஸ்ரீவித்யா, அஞ்சு, ராக்கி, ராஜேஷ் குமார் ஆகியோரும் நடித்திருந்தனர். படத்தயாரிப்பு கே. கனகசபை, இசை கங்கை அமரன். இது 14 ஏப்ரல் 1991இல் வெளியிடப்பட்டது.
# அதிகாரி (திரைப்படம்)

## கதைச்சுருக்கம்

துரைப்பாண்டி (அருண் பாண்டியன்) சிறையில் இருந்து தப்பித்து தங்கக்கடத்தல் செய்யும் வரதப்பனை (சேது விநாயகம்) பழிவாங்க வேண்டும் என்ற எண்ணத்துடன் இருக்கிறான். துரைப்பாண்டியை சிறையில் தாக்குவதற்கு வரதப்பன் பல வழிகளில் முயற்சித்த போதிலும், அவரது அடியாட்கள் ஒவ்வொரு முறையும் தோல்வியடைகின்றனர். ஒரு தொலைதூர கிராமத்தில் மறைந்து வாழும் துரைப்பாண்டிக்கு பொன்னி (கௌதமி உதவுகிறாள். அங்கு, துரைப்பாண்டி தனது முன்னாள் நண்பன் அன்புவைச் சந்திக்கிறான். துரைப்பாண்டியை கண்டு ஓடிவரும்போது கார் ஒன்று அவன் மீது மோதுவதால் அன்பு இறந்து போகின்றான். அன்பு , பொன்னியின் சகோதரன். அவனது இறுதி சடங்குக்குப் பின்னர், வரதப்பனைப் பழிவாங்குவதற்கான தனது காரணத்தை பொன்னியிடம் துரைப்பாண்டி கூறுகிறான். தனக்கும் வரதப்பனுக்கும் ஏன் பிரச்சனை ஏற்பட்டது, நேர்மையான காவல் அதிகாரியான தான் எவ்வாறு சிறை செல்ல நேர்ந்தது என்பது பற்றி பொன்னிக்கு விளக்கினான். பின்னர், துரைப்பாண்டி வரதப்பனை கொலை செய்ய அவனை பின்தொடர்கிறான். ஆனால் துரைப்பாண்டியை கைது செய்ய காவல்துறையினர் பின் தொடர்கிறார்கள். முடிவில் என்ன ஆனது என்பது கதையின் முக்கியத்துவத்தை உருவாக்குகிறது.
# அதிகாரி (திரைப்படம்)

## நடிகர்கள்

அருண் பாண்டியன் - துரை பாண்டியாக  
கௌதமி - பொன்னி  
ஆனந்த் - சரத்தாக  
கவுண்டமணி  
செந்தில்  
சேது விநாயகம் - வரதப்பனாக  
ஸ்ரீவித்யா -துரை பாண்டியின் தாயாராக  
அஞ்சு - சீதாவாக  
ராக்கி - ராக்கியாக  
ராஜேஷ் குமார் - ரகு  
சௌத்த்ரி  
அபிலாஷா - மேரியாக  
கலைச் செல்வி  
கீர்த்தி  
பூர்ணம் விஸ்வநாதன்  
டைப்பிஸ்ட் கோபு  
ராஜ் மதன் - மருத்துவராக  
மாஸ்டர் கௌதம் - ராக்கியின் மகன் கௌதம் விஷ்ணுவாக  
விஜயகுமார் - காவல் அதிகாரி விஜயகுமாராக (சிறப்புத் தோற்றம்)  
மஞ்சுளா விஜயகுமார் - மருத்துவர் மஞ்சுளாவாக (சிறப்புத் தோற்றம்)  
பிரபுதேவா - சிறப்புத் தோற்றம்
# அதிகாரி (திரைப்படம்)

## ஒலித்தொகுப்பு

இப்படத்திற்கு கங்கை அமரன் இசையமைக்க 5 பாடல்களை வாலி (கவிஞர்) எழுத 1991இல் வெளியிடப்பட்டது.  
| எண் | பாடல் | பாடியவர்கள் | நேரம் |
| --- | --- | --- | --- |
| 1 | "ஆத்தோரம் பூந்தோப்பு" | எஸ். பி. பாலசுப்பிரமணியம், சித்ரா | 4:58 |
| 2 | "இந்த ராஜா" | எஸ். பி. பாலசுப்பிரமணியம், சித்ரா | 4:17 |
| 3 | "நையாண்டி மேளம்" | எஸ். பி. பாலசுப்பிரமணியம், சித்ரா | 4:48 |
| 4 | "புருஷன் வீட்டில" | மனோ, சுவர்ணலதா | 4:45 |
| 5 | "வீட்டுல யாருமில்ல" | சுவர்ணலதா | 5:05 |
# கொண்டைய ராஜு (ஓவியர்)

**கொண்டைய ராஜு** என்பவர் இந்திய ஓவியர் ஆவார். இவர் நாட்காட்டி ஓவியங்களின் பிதாமகர் என்று அறியப்படுகிறார்.  
சென்னை அரசு கவின்கலைக் கல்லூரியில் படித்து பட்டம் பெற்றார். திருவண்ணாமலை ரமணர் மகரிசியிடம் சீடராக இருந்தார். பின்பு மதுரை பழனியப்பப் பிள்ளை நாடகக் கம்பெனியில் திரைச்சீலை ஓவியங்களை வரைந்து தந்தார்.
# கொண்டைய ராஜு (ஓவியர்)

## கனடா அருங்காட்சியகம்

ஸ்டீவன் எஸ். இங்கிலீஷ் என்பவர் கொண்டைய ராஜூவின் ஓவியங்களை ஆய்வு செய்துள்ளார். அத்துடன் ஓவியங்கள் வெளியான சிவகாசி நாள்காட்டிகளை சேகரித்து கனடா நாட்டின் அருங்காட்சியகத்திற்கு தந்துள்ளார்.
# கொண்டைய ராஜு (ஓவியர்)

## சீடர்கள்

டி. எம். ராமலிங்கம், டி. எஸ். சுப்பையா, டி. எஸ். மீனாட்சி சுந்தரம், டி. எஸ். அருணாசலம், செண்பகராமன், சீனிவாசன்
# நாகமங்கலம் (கெலமங்கலம்)

**நாகமங்கலம்** (Nagamangalam ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# நாகமங்கலம் (கெலமங்கலம்)

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 36 கி.மீ. தொலைவிலும், மாநிலத் தலைநகரான சென்னையில் இருந்து 299 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1115 வீடுகள் உள்ளன. கிராமத்தின் மொத்த மக்கள் தொகையானது 4948 ஆகும். இதில் ஆண்கள் எண்ணிக்கை 2502, பெண்களின் எண்ணிக்கை 2446 என உள்ளது.
# நாகப்பன் அக்ரஹாரம்

**நாகப்பன் அக்ரஹாரம்** (Nagappan Agraharam)) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும்.
# நாகப்பன் அக்ரஹாரம்

## அமைவிடம்

ஜாகிர்காருப்பள்ளி ஊராட்சிக்கு உட்பட்ட
இவ்வூரானது மாவட்டத் தலைநகரான கிருஷ்ணகிரியில் இருந்து 78 கி.மீ. தொலைவிலும், வட்டத் தலை நகரான தேன்கனிக்கோட்டையில் இருந்து 8 கி.மீ. தொலைவிலும் உள்ளது.
# நந்திமங்கலம்

**நந்திமங்கலம் ** (Nandimangalam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்தக் கிராமமானது நந்திமங்கலம் ஊராட்சிக்கு உட்பட்டது.
# நந்திமங்கலம்

## அமைவிடம்

இவ்வூரானது மாவட்டத் தலைநகரான கிருஷ்ணகிரியில் இருந்து 66 கி.மீ. தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவிலும் உள்ளது. அலுகில் உள்ள தொடர்வண்டி நிலையங்கள் இராயக்கோட்டை தொடர்வண்டி நிலையம் மற்றும் கெலமங்கலம் தொடர்வண்டி நிலையம் ஆகும்.
# மந்திரப் புன்னகை (2010)

**மந்திரப் புன்னகை** (***Mandhira Punnagai***) திரைப்படம் 2010-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை கரு பழனியப்பன் எழுதி, இயக்கினார். இத்திரைப்படத்தில் கரு பழனியப்பன், மீனாட்சி, சந்தானம், ரிஷி, தம்பி ராமையா மற்றும் பலர் நடித்துள்ளனர். 19 நவம்பர் 2010 அன்று வெளியான இப்படத்திற்கு இசை அமைத்தவர் வித்யாசாகர்.
# மந்திரப் புன்னகை (2010)

## நடிகர்கள்

- கரு பழனியப்பன் - கதிர்
- மீனாட்சி - நந்தினி
- சந்தானம் - செந்தில்
- ரிஷி - ஷங்கர்
- தம்பி ராமையா - மன்மத நாயுடு
- நகுலன் பொன்னுசாமி
- அம்மு ராமச்சந்திரன் - செந்திலின் மனைவி
- ஸ்ரீகாந்த் - கௌரவ வேடம்
- தனஞ்செயன் - கௌரவ வேடம்
# மந்திரப் புன்னகை (2010)

## கதைச்சுருக்கம்

கதிர் (கரு பழனியப்பன்) மிகவும் நேர்மையான, வெளிப்படையான, திறமையான கட்டிட கலை நிபுணர். அவனுக்கு பெண் தோழிகளோ அதிக ஆண் தோழர்களோ இல்லை. ஹோண்டா நிறுவனத்திற்கு ஒரு புதிய கட்டிடம் கட்டும் வாய்ப்பு ஏற்படுகிறது. அதே நிறுவனத்தில் பணிபுரியும் நந்தினி (மீனாட்சி) கதிரை சந்திக்க நேரிடுகிறது. கதிரின் நேர்மை மற்றும் வெளிப்படை தன்மையால் ஈர்க்கப்பட்டு காதலில் விழுகிறாள் நந்தினி. ஆனால் கதிர் அதை சற்றும் பொருட்படுத்தவில்லை. நந்தினியுடன் வேலை செய்யும் ஷங்கர் (ரிஷி) நந்தினியை காதல் செய்ய, எவ்வாறு அவளை தன் வசப்படுத்திடுவது என்று கதிரிடம் உதவி கேட்கிறான். கதிர் ஷங்கரை நந்தினி வீட்டிற்கு அழைத்துச் சென்று அவனையே தன் காதலை வெளிப்படுத்த சொல்கிறான். இந்த செய்கையால் கதிர் மீது உள்ள நந்தினியின் அன்பு மேலும் அதிகமானது. நாளைடைவில், நந்தினி மேல் கதிருக்கு விருப்பம் ஏற்படுகிறது. ஆனால் அவள் தன்னை ஏமாற்றுகிறாளோ என்ற சந்தேகம் கதிருக்கு வருகிறது. காவல் நிலையத்திற்கு சென்று, தான் நந்தினி கொன்று விட்டதாக வாக்குமூலம் தருகிறான் கதிர். உடனே போலீஸ் கதிர் வீட்டிற்கு வந்து சோதனை செய்தால், நந்தினியின் பிணம் ஏதும் கிடைக்கவில்லை. கதிரின் நண்பன் மன்மத நாயுடு (தம்பி ராமையா), கதிர் முந்தைய இரவு தனக்கு தானே பேசிக்கொண்டு கோபத்தில் பொருட்களை உடைத்துக்கொண்டிருந்தான் என்று போலீஸில் சொல்கிறான்.  
கதிரின் பாலக பருவத்தில், அவனின் தாய் தகாத உறவில் ஈடுபட்டதால் அவனின் தந்தை தற்கொலை செய்திகொண்டார். இந்த சம்பவத்தால், கதிருக்கு மனநல கோளாறு ஏற்பட்டதாக தெரியவருகிறது. நந்தினி எவ்வாறு கதிரின் கோளாறை சரி செய்ய முயற்சி செய்தாள் என்பதே மீதி கதையாகும்.
# மந்திரப் புன்னகை (2010)

## இசை

இந்த திரைப்படத்தின் இசையமைப்பாளர் வித்தியாசாகர் ஆவார். அறிவுமதி, விவேகா மற்றும் யுகபாரதி இப்படத்தின் பாடல்களை எழுதினர்.
| 1 | சட்ட சட சட | அறிவுமதி | கார்த்திக், ஸ்வேதா மோகன் |  |
| --- | --- | --- | --- | --- |
| 2 | என்ன குறையோ | அறிவுமதி | சுதா ரகுநாதன் |  |
| 3 | தண்ணி போட வாப்பா | விவேகா | கார்த்திக் |  |
| 4` | அன்பில்லாம கரைஞ்சது | யுகபாரதி | ஜெஸ்ஸி கிபிட், மாயா |  |
| 5 | மேகம் வந்து போகும் | அறிவுமதி | மது பாலகிருஷ்ணன், அன்வேஷா |  |
| 6 | சித்தன் முகம் ஒன்று | அறிவுமதி | கீர்த்தி சாகித்யா |  |
| 7 | தண்ணி போட வாப்பா (remix) | விவேகா | கார்த்திக் | } |
# மந்திரப் புன்னகை (2010)

## விமர்சனங்கள்

*பிகைண்ட்வுட்ஸ்* என்னதான் கதை நன்றாக இருந்தாலும், படமாகப்பட்டவிதம் பார்வையாளர்களை ஏமாற்றுவதாகவே அமைந்தது" என விமர்சனம் செய்தது.  
*தி இந்து*, "வேறு ஒரு பிரபல முகத்தை வைத்து எடுத்திருந்தால் படம் பெரிய அளவில் வந்திருக்கும் என்றும், நல்ல இயக்குநராக விளங்கிய கரு பழனியப்பன், நல்ல நடிகராக விளங்க மேலும் பயிற்சி தேவை என்றும்" விமர்சனம் செய்தது.  
*இந்தியன் எக்ஸ்பிரஸ்* , "பழனியப்பன் நடிகராக முதல் படத்திலேயே ஒரு சவாலான வேடத்தில் நடுத்துள்ளார் என்றும், மாறுதலை விரும்புவோருக்கு இது ஒரு நல்ல படம் என்றும்," விமர்சனம் செய்தது.  
ஆனந்த விகடன் வார இதழில் எழுதிய விமர்சனத்தில் "ரணகளமான தளத்தில் காதல் என்பது தமிழ் சினிமாவுக்குப் புதுசுதான். ஆனால், அதை மயில் இறகால் எழுதியதுதான் பிரச்னை!" என்று எழுதி மதிப்பெண்களை வழங்கினர்.
# ஆவெர்சு தொகுப்புவினை

**ஆவெர்சு தொகுப்புவினை** (*Auwers synthesis*) என்பது குமேரோனிலிருந்து பிளாவோனோல் உருவாகும் தொடர்ச்சியான கரிம வினைகளின் வரிசையாகும். இவ்வினை முதன் முதலில் செருமானிய வேதியியலாளர் காரல் வோன் ஆவெர்சு என்பவரால் 1908 ஆம் ஆண்டில் கண்டறியப்பட்டது
.  
வினையின் முதலாவது படிநிலையில் அமில வினையூக்கியால் பென்சால்டிகைடு மற்றும் 3-சைக்ளோ ஆக்சாபென்டனோன் இடையில் நிகழ்த்தப்படும் ஆல்டால் குறுக்கத்தால் ஆர்த்தோ ஐதராக்சிசால்கோன் உருவாகிறது. ஆல்க்கீன் குழு புரோமினேற்றம் அடைந்து டைபுரோமோ கூட்டுவிளைபொருள் தோன்றுகிறது. பின்னர் இது மறுசீரமைப்பு அடைந்து பொட்டாசியம் ஐதராக்சைடுடன் வினைபுரிந்து பிளாவோனோல் உருவாகிறது.
# ஆவெர்சு தொகுப்புவினை

## வினைவழிமுறை

இவ்வினை நிகழ்வதற்கு சாத்தியமுள்ள வினைவழிமுறை கீழே கொடுக்கப்பட்டுள்ளது.
# ஆவெர்சு தொகுப்புவினை

## இவற்றையும் காண்க

- ஆல்கார்-பிளின்-ஒயாமதா வினை
- ஆலன் ராபின்சன் வினை
# கலை அறிவியல் அருங்காட்சியகம்

**கலையறிவியல் அருங்காட்சியகம்** ( ArtScience Museumis) என்பது சிங்கப்பூரின், மையத்தில் உள்ள நகர நடுவத்தில், மரீனா பே சாண்ட்சை ஒட்டி அமைந்துள்ள ஒரு அருங்காட்சியகம் அகும். இது 2011 அக்டோபர் 17 அன்று சிங்கப்பூர் பிரதமர் லீ சியன் லூங்கால் திறந்து வைக்கப்பட்டது. இதுவே உலகின் முதல் கலை அறிவியல் அருங்காட்சியகமாகும்.  
இதில் நிரந்தரக் காட்சிக் கூடங்கள் உள்ளன, என்றாலும் இந்த அருங்காட்சியகத்தில் உலகின் முன்னணி அருங்காட்சியகங்களின் சார்பில் அவ்வப்போது தற்காலிக கண்காட்சிகள் நடத்தப்படுகின்றன.
# கலை அறிவியல் அருங்காட்சியகம்

## கட்டிடக்கலை

இக்கட்டிடத்தின் அமைப்பானது தாமரை மலரைப் போன்று உள்ளது. இதை வடிவமைத்தவர் இசுரேல் கட்டடக் கலைஞர் மோஷி ஷப்தி ஆவார்.  
இக்கட்டிடம் தாமரைபோல் காட்சியளிப்பதாக தெரிந்தாலும் உண்மையில் அயல்நாட்டினரை வரவேற்கும் விதத்தில் விரிந்த கையை பிரதிபலிக்கும்படி அமைக்கப்பட்டுள்ளதாக கூறப்படுகிறது. சூரிய வெளிச்சம் கட்டிடத்தினுள் நுழையும் வகையில் விரல்கள் போல் உள்ள தூண்களின் மேற்பகுதியில் கண்ணாடிக் கூரைகள் அமைக்கப்பட்டுள்ளன.
# கலை அறிவியல் அருங்காட்சியகம்

## கட்டிடக்கலை

### காட்சியகங்கள்

இந்த கலை அறிவியல் அருங்காட்சியகமானது மொத்தம் 50,000 சதுர அடிபரப்பில் (6,000 சதுர மீட்டர்) 21 காட்சிக் கூடங்களைக் கொண்டுள்ளது.
# கலை அறிவியல் அருங்காட்சியகம்

## கட்டிடக்கலை

### கட்டடத்தின் சிறப்புக் கூறுகள்

அருங்காட்சியகத்தின் வாயில் அருகே செயற்கை அல்லிக் குளம் ஒன்று உருவாக்கப்பட்டுள்ளது. இந்தக் குளத்துக்குத் தேவைப்படும் நீர், கட்டிடத்தில் அமைக்கப்பட்டுள்ள மழைநீர் சேகரிப்பு தொட்டி வழியாக பெறப்படுகிறது. பின்னர் இந்த நீரானது அருங்காட்சியகத்தின் கழிவறைகளுக்கு மறு சுழற்சி செய்யப்பட்டு பயன்படுத்தப்படுகிறது.
# கலை அறிவியல் அருங்காட்சியகம்

## கண்காட்சி

### நிரந்தர கண்காட்சி

இந்த கலை அறிவியல் அருங்காட்சியகமானது மூன்று நிரந்தர காட்சிக் கூடங்களைக் கொண்டுள்ளது அவை - Curiosity, Inspiration, Expression என்ற பெயரில் உள்ளன.
# கலை அறிவியல் அருங்காட்சியகம்

## கண்காட்சி

### தற்காலிக கண்காட்சிகள்

கலை அறிவில் அருங்காட்சியகத்தில் உலகின் புகழ்பெற்ற பிற அருங்காட்சியகங்களின் சேகரிப்புகள் அவ்வப்போது கண்காட்சியாக வைக்கப்பட்டுகின்றன.
# கலை அறிவியல் அருங்காட்சியகம்

## அருங்காட்சியக அம்சங்கள்

50,000 சதுர அடி பரப்பளவில் கட்டப்பட்டுள்ள இந்தப் பிரம்மாண்ட அருங்காட்சியகத்தில் மொத்தம் 21 காட்சிக் கூடங்கள் உள்ளன. இதில்  கலை / அறிவியல், ஊடகம் / தொழில்நுட்பம், வடிவமைப்பு / கட்டிடக்கலை போன்றவை இணைந்தவாறு காட்சிப்படுத்தப்பட்டுள்ளன.  
இந்த அருங்காட்சியகத்தின் நிரந்தரக் காட்சிக்கூடத்தில் லியொனார்டோ டா வின்சி, சால்வேட்டர் டால், ஆண்டி வார்ஹோல், வின்சென்ட் வான் கோக் ஆகியோரின் புகழ்பெற்ற ஓவியங்கள் காட்சிக்கு வைக்கப்பட்டுள்ளன. அதேபோல் அறிவியலின் முக்கியத்துவத்தை விளக்கும் வகையில் இயற்பியல் செயல்விளக்கக் கூடம், புதைபடிவவியல் கூடம், கடல் உயிரினங்களுக்கான கூடம், அண்டம், விண்வெளி ஆய்வு ஆகியவை பற்றி அறிந்துகொள்வதற்கான கூடங்களும் உள்ளன.
# கலை அறிவியல் அருங்காட்சியகம்

## அருங்காட்சியக அம்சங்கள்

### முழ்கிய கப்பல் புதையல்கள்

டில்மன் வால்டர்ஃபாங் மற்றும் அவருடைய குழுவினரால் 1998 ஆம் ஆண்டு காஸ்பர் நீரிணையில் தாங் அரசமரபு கால கலைப் படைப்புகள் கண்டுபிடிக்கப்பட்டன. இதில் கி.பி. 830 காலப் பொருட்களும் அடங்கும். அவை அடுத்த ஆறு ஆண்டுகள், நியூசிலாந்தில் உள்ள சீபேட் எக்ஸ்போரேஷன்ஸ் லிமிடெட் நிறுவனத்தால் பாதுகாக்கப்பட்டு ஆய்வு செய்யப்பட்டன.  அவை இறுதியில் சுமார் 32 மில்லியன் அமெரிக்க டாலருக்கு வாங்கப்பட்டன.  
அரபு டவுன் கப்பலில் துள்ளியமான மறு ஆக்கமான ஜுவல் ஆப் மஸ்கட் என்ற கப்பலானது அண்மையில் ஓமன் சுல்தானகத்தால் சிங்கப்பூர் நாட்டுக்கும், மக்களுக்கும் அன்பளிப்பாக வழிங்கியது.
# சந்தோசம் (1998 திரைப்படம்)

**சந்தோசம் (**santhosam) 1998 இல் வெளிவந்த நகைச்சுவைத் தமிழ் திரைப்படமாகும். கார்த்திக் இத்திரைப்படத்தை இயக்கியிருந்தார். இத்திரைப்படத்தில் முன்னணி கதாபாத்திரங்களில் சரவணன் மற்றும் சுவலட்சுமி ஆகியோர் நடித்திருந்தனர். இவர்களுடன் கே. எஸ். ரவிக்குமார், ஆனந்த் பாபு, பிரகாஷ் ராஜ், ஆர். சுந்தரராஜ், தலைவாசல் விஜய் ஆகியோர் இணைந்தும் நடித்துள்ளனர். வே. வாபு இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும் 1998/ஏப்ரல்/03 ம் திகதி வெளியிடப்பட்டுள்ளது.
# சந்தோசம் (1998 திரைப்படம்)

## கதைச்சுருக்கம்

இந்திரன் (சரவணன்) வேலையற்ற இளைஞன். ஆனால் அவன் பட்டடப்பிப்பில் தங்கப்பதக்கம் வென்றிருந்தான். வருமானமும் அற்றிருந்தான். அவனுடைய துரதிஷ்டத்தினால் அவனுடன் நெருங்கி பழக பலரும் தயங்கினார்கள். ஆனால் பவானி (சுவலட்சுமி) மட்டும் அவனுடன் நல்ல நட்பை பேணிவந்தாள். இந்திரனின் கல்லூரி நண்பன் அரசியலில் ஓர் நல்ல வேலை பெற்றுத்தருவதாக உறுதியளித்தான். ஆனால் நேர்முக தேர்வில் அவனின் துரதிஷ்டம் பின்சென்றது. பிறகு பவானியின் உதவியால் ஆட்டோ ரிக்ஷா ஓட்டுனராக மாறுகிறான். வேலையின் போது கற்பிணி பெண் ஒருவரை சரியான நேரத்திற்கு மருத்துவமனையில் சேர்த்தமையால் அவரது தந்தை இந்திரனுக்கு நேர்மையான வேலை ஒன்றை பெற்று தருகிறார். பின்னர் இந்திரன் பவானியிடம் தனது காதலை சொல்ல பவானியும் இந்திரனை திருமணம் செய்ய சம்மதிக்கிறாள். இதன் பின்னர் அவனுடைய துரதிர்ஷ்டம் என்ன செய்கிறது என்பதுதான் மீதிக்கதை.
# சந்தோசம் (1998 திரைப்படம்)

## நடிகர்கள்

- சரவணன் - இந்திரன்
- சுவலட்சுமி - பவானி
- கே. எஸ். ரவிக்குமார்
- ஆனந்த் பாபு - கார்த்திக்
- பிரகாஷ் ராஜ் - நடேசன்
- ஆர். சுந்தரராஜன்
- தலைவாசல் விஜய் - கந்தசுவாமி
- பாண்டு
- கவிதாலயா கிருஷ்ணன் - கிருஷ்ணன்
- சத்யபிரியா
- சந்ரலேகா - சந்ரா
- பேபி சௌமியா - வாலி
- கோவை செந்தில்
- கஜா செறிப்வ்
- ரீ. வி சரவணன் - வடிவேலு
- சேலம் விஜயராஜ்
- மகேஷ்
- நந்தகுமார்
- இடிச்சபுளி செல்வராசு
- ஒரு விரல் கிருஷ்ணா ராவ் - டீ மாஸ்டர்
- திடீர் கண்ணையா
- பிறிமிற் குமார்
- கோட்டை பெருமாள்
# சந்தோசம் (1998 திரைப்படம்)

## இசை

இத்திரைப்படத்திற்கு தேவா இசையமைத்திருந்தார். 1998 இல் இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல் வரிகளை அகத்தியன் எழுதியுள்ளார்.
# சந்தோசம் (1998 திரைப்படம்)

## விளைவு

இத்திரைப்படம் நல்ல வசூல் பெற்றது.
# அங்கித் ராச்பரா

**அங்கித் ராச்பரா** (*Ankit Rajpara*) என்பவர் இந்தியாவின் குசராத் மாநிலத்தைச் சேர்ந்த ஒரு சதுரங்க விளையாட்டு வீரர் ஆவார். இவர் 1994 ஆம் ஆண்டு ஆகத்து 27 ஆம் தேதி பிறந்தார். இந்தியாவின் 36 ஆவது சதுரங்க கிராண்டு மாசுட்டர் என்ற பெருமை இவருக்கு உண்டு. அங்கித் தன்னுடைய 8 ஆவது வயதிலிருந்து சதுரங்கம் விளையாட ஆரம்பித்தார். தேசிய இளையோர் சதுரங்க போட்டிகளில் மிகப்பெரிய வெற்றிகளைப் பெற்றார்.
# அலாவுதீனும் அற்புத விளக்கும் (1957 திரைப்படம்)

**அலாவுதீனும் அற்புத விளக்கும்** (Alladin and the Wonderful Lamp) தமிழ் , தெலுங்கு மற்றும் இந்தி மொழிகளில் ஒரே நேரத்தில் வெளிவந்துள்ளது டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார் *ஆயிரத்தொரு இரவுகள்* என்ற புதினத்திலிருந்து அலாவுதீன் கதை எடுக்கப்பட்டுள்ளது. . இதில் அக்கினேனி நாகேஸ்வர ராவ் (அலாவுதீனாகவும், அஞ்சலிதேவி கதாநாயகியாகவும் நடித்திருந்தனர். 29 மார்ச் 1957 இல். வெளிவந்துள்ளது.
# அலாவுதீனும் அற்புத விளக்கும் (1957 திரைப்படம்)

## கதை

அலாவுதீன் அவரது தாய்மாமனின் ஆதரவில் இருக்கிறார். ஜாபர், ஒரு மாய வித்தைக்காரன், அலாவுதீன் மட்டுமே மாய விளக்கினை எடுக்கும் திறன் கொண்டவர் என்று அறிந்த ஜாபர் அலாவுதீனை குகைக்கு அழைத்துச் சென்று அங்கேயுள்ள விளக்கினை எடுத்தபின், அலாவுதீனை குகைக்குள் தள்ளிவிட்டுச் சென்று விடுகிறான். அலாவுதீன் ஒரு மோதிரத்தின் உதவியுடன் தப்பித்து தனது தாயை அடைகிறார். அந்த விளக்கினால் பல பிரச்சினைகளை எதிர்கொள்கிறார். அந்த விளக்கினால் ஏற்படும் பிரச்சனைக் காரணமாக அதை எறிந்து விடுகிறார். இறுதியாக அந்த மாய விளக்கின் சக்திகளைப் பற்றி தெரிந்துகொண்டு, மீண்டும் அந்த விளக்கினை எடுத்துக்கொண்டு அந்த ஊர் இளவரசியைத் திருமணம் செய்து கொள்கிறார்.
# அலாவுதீனும் அற்புத விளக்கும் (1957 திரைப்படம்)

## நடிகர்கள்

பிலிம் நியூஸ் ஆனந்தன்' அவர்களின் தகவல் தொகுப்பிலிருந்து பெறப்பட்டது டி. ஆர். ரகுநாத் இயக்கத்தில் எம். எல். பதி ஜெய்சக்தி பிக்சர்ஸ் சார்பில் தயாரித்துள்ளார், திரைக்கதை ரகுநாத் மற்றும் வி. ஸ்ரீனிவாசன்
| extra_column = பாடியோர்
| total_length =  
| all_writing =
| all_lyrics =
| all_music =  
| title_width =
| writing_width =
| music_width =
| lyrics_width =
| extra_width =  
| title1 = உன்னாலே வந்தேனையா
| note1 =
| writer1 =
| lyrics1 = அ. மருதகாசி
| music1 =
| extra1 = ஜிக்கி
| length1 = 3:42  
| title2 = கன்னிப் பெண்ணே வா
| note2 =
| writer2 =
| lyrics2 = அ. மருதகாசி
| music2 =
| extra2 = பி. சுசீலா
| length2 = 3:42  
| title3 = ஆசையுடனே என் ராஜா வருவார்
| note3 =
| writer3 =
| lyrics3 = அ. மருதகாசி
| music3 =
| extra3 = பி. சுசீலா மற்றும் குழுவினர்
| length3 = 4:12  
| title4 = இன்றைக்கிருப்பதே ஒன்று நிஜமான
| note4 =
| writer4 =
| lyrics4 = லஷ்மணதாஸ்
| music4 =
| extra4 = ஏ. பி. கோமளா
| length4 = 3:23  
| title5 = சமயம் வந்தாச்சையா
| note5 =
| writer5 =
| lyrics5 = எம். பி. சிவம்
| music5 =
| extra5 = கே. ஆர். செல்லமுத்து, கே. ராணி
| length5 =  
| title6 = சேலாடும் நீரோடை மீதே
| note6 =
| writer6 =
| lyrics6 = கண்ணதாசன்
| music6 =
| extra6 = ஏ. எம். ராஜா, பி. சுசீலா
| length6 =  
| title7 = பழைய தீபம் தந்தால்
| note7 =
| writer7 =
| lyrics7 = வில்லிபுத்தன்
| music7 =
| extra7 = திருச்சி லோகநாதன்
| length7 = 3:59  
| title8 = தில்லாலே லாம் தில்லாலே
| note8 =
| writer8 =
| lyrics8 = தமிழ் ஒளி
| music8 =
| extra8 = உசன்தீன், நித்யகலா, பி. கே.சரஸ்வதி, சுவர்ணலதா, சி. என். ராஜலஷ்மி
| length8 =  
| title9 = கண்ணுக்கு நேரிலே, கலை என்ற பேரிலே
| note9 =
| writer9 =
| lyrics9 = பட்டுக்கோட்டை கல்யாணசுந்தரம்
| music9 =
| extra9 = பி. சுசீலா
| length9 = 3:42
}}
# அலாவுதீனும் அற்புத விளக்கும் (1957 திரைப்படம்)

## வெளியீடு

"அலாவுதீனும் அற்புத விளக்கும்" 1957 மார்ச் 29 அன்று வெளிவந்துள்ளது. "அலாவுதீன் அற்புத தீபம்" என்ற பெயரில் தெலுங்கிலும் அதே சமயத்தில் வெளிவந்தது.. "அலாதின் கா சிராக்" என்ற பெயரில் இந்தியிலும் வெளிவந்தது.
# சுந்தர காண்டம் (1992 திரைப்படம்)

**சுந்தர காண்டம்** (*Sundara Kandam*) திரைப்படம் 1992-ஆம் ஆண்டில் வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை பாக்யராஜ் எழுதி, இயக்கினார். இத்திரைப்படத்தில் கே. பாக்யராஜ் , பானுப்ரியா, சிந்துஜா, கணேஷ்கர், ஜூனியர் பாலையா மற்றும் பலர் நடித்திருந்தனர். இந்திய இதிகாசங்களில் ஒன்றான இராமாயணத்தில் வரும் ஐந்தாவது காண்டத்தின் பெயரைத் தழுவியே இப்படத்தின் பெயர் வைக்கப்பட்டது. பின்னர், இந்தப் படம் இந்தி மொழியில் மறு ஆக்கம் செய்யப்பட்டு ***அந்தாஜ்*** என்ற பெயருடன் வெளிவந்தது.
# சுந்தர காண்டம் (1992 திரைப்படம்)

## கதைச்சுருக்கம்

சண்முகமணி (பாக்யராஜ்) தான் படித்த பள்ளிக்கே தமிழ் மொழி பாடம் எடுக்க ஆசிரியராக வருகிறார். பள்ளியின் முதல் நாளே, ப்ரியா என்ற மாணவியால் கேலிசெய்ய படுகிறார் சண்முகமணி. பிரியா என்னசெய்தாலும் அதில் தப்பு கண்டுபிடித்தார் சண்முகமணி. ஆனாலும் ப்ரியாவின் சுட்டித்தனம் குறையவில்லை. ப்ரியாவின் நண்பர்கள் ப்ரியா எழுதியதாக ஒரு போலி காதல் கடிதத்தை சண்முகமணியின் மேஜையில் வைத்துவிடுகிறார்கள். அதனை பார்த்து அதுவும் ப்ரியாவின் சுட்டித்தனம் என்று எண்ணி, ப்ரியாவை திட்டி அந்த காதல் கடித்தை அவளிடம் தந்துவிடுகிறார் சண்முகமணி. மாறாக ப்ரியாவோ சண்முகமணி வசம் காதல் கொள்கிறாள். ப்ரியாவின் நண்பர்கள் மேலும் பல விளையாட்டுகள் செய்ய, தலைமை ஆசிரியரிடம் சண்முகமணி புகார் செய்ய, வாதிட வாப்பில்லாமல் பள்ளியிலிருந்து நீக்கப்படுகிறாள் ப்ரியா.  
இதில் பிரியாவின் தவறு எதுவும் இல்லை என்று பின்னர் தெரியவர சண்முகமணி மன்னிப்பு கேட்கிறார். இருவரை பற்றியும் தவறாக மற்றவர்கள் நினைப்பதால் திருமணம் செய்து கொள்வது வழி என்று தோன்றுகிறது. ஆனால் மாணவியை மணப்பது மரபு இல்லை என்பதால் சண்முகமணி மறுத்துவிடுகிறார். அதனால் பள்ளி படிப்பை பாதியிலேயே நிறுத்திய ப்ரியா, சண்முகமணியை மணக்க வேண்டுகிறாள். மேலும் பல வழிகளில் காதல் தொந்தரவு ப்ரியா செய்ததால், தெய்வானை என்ற ஒரு பெண்ணை மணக்கிறார் சண்முகமணி.  
ஆனால் சண்முகமணி நீண்ட நாள் கனவுகண்டு எதிர்பார்த்த எந்த குணமும் தெய்வானையிடம் இல்லை. இருப்பினும் அவைகளை பெற மிகவும் முயன்றாள் தெய்வானை. இந்த சூழ்நிலையை உணர்ந்த ப்ரியா, தெய்வானைக்கு சமைக்க, ஆங்கிலம் பேச உதவி செய்கிறாள். தெய்வானை ப்ரியா நட்பு சண்முகமணிக்கு அறவே பிடிக்கவில்லை. அதனால் ஏற்படும் பிரச்சனைகளை சண்முகமணி எவ்வாறு எதிர்கொண்டார் என்பதே மீதி கதை.
# சுந்தர காண்டம் (1992 திரைப்படம்)

## நடிகர்கள்

- கே. பாக்யராஜ் - சண்முகமணி
- பானுப்ரியா - தெய்வானை
- சிந்துஜா - பிரியா
- கணேஷ்கர்
- ஜூனியர் பாலையா
# சுந்தர காண்டம் (1992 திரைப்படம்)

## தயாரிப்பு

இந்தப் படத்தை எழுதி இயக்கியவர் கே. பாக்யராஜ் ஆவார். அவருடைய மனைவி பூர்ணிமா பாக்யராஜ், சரண்யா சினி கம்பைன்ஸ் மூலம் இப்படத்தைத் தயாரித்தார்.
# சுந்தர காண்டம் (1992 திரைப்படம்)

## இசை

இத்திரைப்படத்தின் இசையமைப்பாளர் தீபக் ஆவார். காளிதாசன், புலமைப்பித்தன், வைரமுத்து ஆகியோர் இப்படத்தின் பாடல்களை எழுதினர்.
| 1 | உருகுதே நெஞ்சம் உன்னை |  |
| --- | --- | --- |
| 2 | இது பள்ளிக்கூட வயசு |  |
| 3 | குக்கு குயிலோன்னு |  |
| 4 | பூங்குருவி பாடடி |  |
| 5 | வா வா பாட்டு பாடலாம் | } |
# மனசெல்லாம் (திரைப்படம்)

***மனசெல்லாம்*** (*Manasellam*) 2003 ல் வெளிவந்த தமிழ்த் திரைப்படமாகும். இத்திரைப்படத்தில் ஸ்ரீகாந்த் மற்றும் திரிசா ஆகியோர் நடித்திருந்தனர். சந்தோஷ் இத்திரைப்படத்தை இயக்கியிருந்தார். இசைஞானி இளையராஜா இத்திரைப்படத்திற்கு இசையமைத்துள்ளார். 2003 ம் ஆண்டு மார்ச் மாதம் வெளியிடப்பட்டுள்ளது. ஆனால் வர்த்தக ரீதியாக தோல்வி அடைந்தது. மேலும் இத்திரைப்படம் தெலுங்கில் 'மனசந்தா' எனும் பெயரில் மொழியாக்கம் செய்து வெளியிடப்பட்டுள்ளது.
# மனசெல்லாம் (திரைப்படம்)

## கதைச்சுருக்கம்

பாலா (ஸ்ரீகாந்த்) சென்னை செல்லும் வழியில் தனது பை மற்றும் சான்றிதழ்கள் அனைத்தையும் திருட்டிற்கு பலியாக்கி விடுகின்றான். இவனது நிலையைப்பார்த்த சுந்தரம் (ஹனிபா) எனும் செல்லப்பிராணிகள் கடை முதலாளி பாலாவிற்கு அவரின் வீட்டின் மேல் பகுதியில் ஏற்கனவே திருமணம் ஆகாதவர்கள் (வையாபுரி, சியாம் கணேஷ், சுக்ரன்) தங்கியிருக்கும் இடத்தில் தங்குவதற்கு ஏற்பாடு செய்து கொடுக்கின்றார். மலர் (திரிசா) இவர்கள் இருக்கும் இடத்தின் எதிரே மேல் மாடியில் குடியிருந்தாள். பாலாவுடன் குடியயிருந்த அத் திருமணம் ஆகாதவர்கள் மலரை விரும்பினர். அதனால் பாலாவை கண்டு ஐயம் கொண்டனர். இதனால் அவர்கள் பாலாவிற்காக ஒரு சட்டத்தை உருவாக்கினர். ஹைதராபாத்தில் இருந்து பாலாவிற்கு உதவிசெய்ய மூன்று பேர் வந்திருந்தனர்.  
இப்பொழுதுதான் பாலா உண்மையையும் கடந்த காலங்களில் நடந்த விடயங்களையும் சொல்வதற்கு முனைந்தான். பாலா பணக்கார தொழிலதிபரின் (ராஜிப் மற்றும் பாத்திமா) மகன். ஒரு முறை ஏற்பட்ட விபத்தில் இருந்து மலர் அவனை காப்பாற்றினாள். இதனால் அவன் மலரை காதலிக்க முடிவு செய்தான். ஆனால் அவளுடைய சகோதரர்கள் அவளை சென்னைக்கு அழைத்து வந்து விடுகின்றனர். மலர் ஏற்கனவே இன்னொருத்தருக்கு நிச்சயமான பெண். எனவே இன்னொருதரம் இத்தவறை செய்ய கூடாது என சத்தியம் வாங்கி விடுகின்றனர். ஆனால் மலரிற்கு அரியவகை மூளை நோய்த்தாக்கம் இருப்பதையும் இதனால் அவள் விரைவில் இறந்து விடுவாள் என்பதையும் பாலா மட்டும் அறிகின்றான். இதனால் அவளது கடைசி காலங்களில் அவளை மகிழ்விக்க வேண்டும் என்றே அவள் அருகில் வந்து தங்கியதாக கூறினான். இதற்கிடையில் மலரின் உடல்நிலை மிக மோசமடைய அவளை மருத்துவ மனையில் சேர்கின்றனர். பாலா மலர் தன் கண்முன்னே இறப்பதை பார்ப்பதற்கு முடியாமல் மருத்துவமனைக்கு வெளியே வந்து விடுகிறான்.
# மனசெல்லாம் (திரைப்படம்)

## நடிகர்கள்

- ஸ்ரீகாந்த் - பாலா
- திரிசா - மலர்
- வையாபுரி
- நாசர்
- விவேக்
- கொச்சின் ஹனிபா
- சியாம் கணேஷ்
# மனசெல்லாம் (திரைப்படம்)

## தயாரிப்பு

வித்யா பாலன் ஆரம்பத்தில் கதாநாயகியாக தெரிவு செய்யப்பட்டாலும் திரிசா படத்திற்கு ஒப்பந்தம் செய்ய படுகிறார். முதலாவது படப்பிடிப்பு சென்னையில் விஜயா வகுனி ஸ்ரூடியோசில் நடைபெற்றது.